**2. sz. melléklet**

**Költségvetési Bizottság (KB)**

1. A Bizottság dönt:

1.1. az intézmények beruházási kiadásainak az intézmények költségvetésébe való átcsoportosítása miatti előirányzat módosításáról bruttó 50 MFt összeghatárig;

1.2. a Bizottság által jóváhagyott támogatások esetén az elszámolás elfogadásáról;

* 1. 50 MFt értékhatárig tőzsdei értékpapírok értékesítéséről, megvásárlásáról.

2. A Bizottság véleményezi:

2.1. a költségvetés összeállítását, valamint a költségvetési rendelettervezethez benyújtott módosító indítványokat;

2.2. a költségvetés év közbeni módosítására tett javaslatokat;

2.3. a pénzmaradványok elosztására tett javaslatot;

2.4. a költségvetési koncepciót és aköltségvetés általános irányelveire tett javaslatot;

2.5. a Pénzügyi és Vagyonnyilatkozatokat EllenőrzőBizottsággal együttműködve a
 költségvetési beszámolókat*;*

2.6.a lakás-és helyiség elidegenítésekhez kapcsolódó követelés elengedési kérelmeket, valamint a helyi támogatási ügyek tekintetében a kamat, késedelmi kamat, illetve tőketartozás mérséklésére, vagy elengedésére, továbbá részletfizetés iránt benyújtott méltányossági kérelmeket a szakbizottságok döntéshozatala előtt;

2.7. az önkormányzat gazdasági programját;

2.8. a Gazdasági és Tulajdonosi Bizottság döntése előtt véleményezi a gazdasági társaságban fennálló üzletrész értékesítését;

3. A Bizottság ellenőrzi, vizsgálja:

3.1. esetenként az önkormányzat bevételeinek teljesülését;

3.2. a Pénzügyi ésVagyonnyilatkozatokat EllenőrzőBizottsággal együttműködve a költségvetés végrehajtását;

3.3. a Bizottság által jóváhagyott támogatások esetén az elszámolási kötelezettség teljesítését, az elszámolások szakszerűségét.

4. A Bizottság:

4.1. költségvetési hiány, feszültségek csökkentését szolgáló programozható intézkedéseket javasol, átmeneti gazdálkodásra tesz javaslatot;

4.2. a Gazdasági és Tulajdonosi Bizottsággal együttműködve a hitelfelvételt és egyéb forrásteremtő műveletet kezdeményez, azok gazdaságosságát és szükségességét véleményezi;

4.3. folyamatosan figyelemmel kíséri a helyi adórendelet érvényesülését, változtatásokat kezdeményez és egyeztetett véleményt formál;

4.4. javaslatot tehet a hatáskörébe tartozó, vagy azzal kapcsolatba hozható bármely kérdésben.